**1.**

**Pályázó neve, címe:** **Martfűi Mozgássérültek Egyesülete**

5435 Martfű, Mártírok útja 1.

**Pályázott témakör:** szocális, közösségteremtő, kulturális

**Pályázat rövid ismertetése:**

**Előzménye:** Az egyesület a JNSZ Megyei Mozgássérültek Egyesületének

Martfűi csoportjából alakult 2013. április 5-én. Az egyesület

bírósági bejegyzése megtörtént. (2013. július 2-án jogerőre

emelkedett.)

Az Egyesület hagyományos karitatív programot folytat több év óta, a beteg, ágyban fekvő, mozgásképtelen tagjai számára, amelynek keretében a tagság személyes látogatása, a még mozgékony tagtársak fényképes élménybeszámolói az egyesületi életről és a programokról, valamint a segítségre szorulók problémáinak összegyűjtésében ölt testet. A program részeként valósul meg ennek eredményeként a tagság által biztosított segítségnyújtás is, amely pl.: bevásárlást, gyógyszerkiváltást, esetenként favágást foglal magában. Az egyesület tagsága évente összesen 4-5 alkalommal keresi fel a rászorulókat, mely alkalmakkor csekély, tartós élelmiszerből álló csomagot ad át a mozgásképtelen tagoknak.

- **Megvalósítandó cél:** a karitatív programhoz tartós élelmiszerekből álló csomag beszerzésének támogatása

**Pályázott összeg: 34.000,- Ft**

- **részletezése:** 20 fő x 1.700 Ft/csomag megvásárlása: 34.000 Ft

\*\*\*

**2.**

**Pályázó neve, címe:** **Martfűi Kossuth Úti Nyugdíjas Klub**

5435 Martfű, Kossuth Lajos út 19.

**Pályázott témakör:** közösségteremtő, kulturális

**Pályázat rövid ismertetése:**

* **Előzmény:** A Kossuth Úti Nyugdíjas Klub 1995. 06. 01-től működik a városban. Célja az óvárosi nyugdíjasok összefogása, kulturális, szabadidő, szórakoztató idejének hasznos eltöltése. Részt vesznek a város fontosabb eseményein. Igény szerint segítik az óvoda, iskola és a Művelődési Központ rendezvényeit, valamint a városi rendezvényeket.
* **Megvalósítandó cél:**  A Mindenki Karácsonya városi rendezvényhez

kapcsolódóan a Kossuth úti Nyugdíjas Klub szervezésében

megvalósuló „szeretetvendégség” programjához igényelnek

támogatást.

**Pályázott összeg:** **36.500,- Ft**

* **részletezése:** sós és édes sütemények készítéséhez az alapanyagok megvásárlásának költsége (méz, liszt, tojás, tej, olaj, margarin, darált töpörtő, lekvár, dió, trappista sajt, sütőpor, cukor, csokoládé, papíralátét, szalvéta, gázpalack) támogatását kérik.

\*\*\*

**3.**

**Pályázó neve, címe:** **Martfűi Kossuth Úti Nyugdíjas Klub**

5435 Martfű, Kossuth Lajos út 19.

**Pályázott témakör:** közösségteremtő, kulturális

**Pályázat rövid ismertetése:**

* **Előzmény:** A Kossuth Úti Nyugdíjas Klub 1995. 06. 01-től működik a városban. Célja az óvárosi nyugdíjasok összefogása, kulturális, szabadidő, szórakoztató idejének hasznos eltöltése. Részt vesznek a város fontosabb eseményein. Igény szerint segítik az óvoda, iskola és a Művelődési Központ rendezvényeit. A Népdalkör tevékenységéért megkapták a „Martfű Városért” díjat, és a Martfű Kultúrájáért díjat, 2012-ben országos arany minősítést, 2013-ban Aranypáva díjas minősítést értek el.

**Megvalósítandó cél:** Az egyesület Népdalkörének a környező településeken megrendezendő fesztiválokon történő fellépésére egységes ruházat vásárlása.

**Pályázott összeg**

**70.000,- Ft**

**részletezése:** 4db férfi nadrág és 4 db férfi mellény, 8 db női blúz és 8 db női szoknya beszerzése.

\*\*\*

**4.**

**Pályázó neve, címe: Jóreménység Klub Egyesület**

5435 Martfű, Mártírok útja 1.

**Pályázott témakör:** egészségügyi

**Pályázat rövid ismertetése:**

* **Előzménye:** A Jóreménység Klub 1994-ben alakult a daganatos betegek megsegítésére a betegség megelőzése érdekében, a Rákbetegek Országos Szövetsége támogatásával. A Klub jogutódjaként 2008-ban jött létre az egyesület, melyet a Megyei Bíróság közhasznú szervezetként vett nyilvántartásba s melynek 25 tagja van. Az elmúlt évek során részt vettek a város közéletében, fontosabb rendezvényein. Szívesen végeznek társadalmi munkát, rendszeresen szerveznek orvosi előadásokat, szűrővizsgálatokat. 2006-ban „Martfű Városért” Egészségügyi Díjat kaptak. 2008-ban pedig „Jász-Nagykun-Szolnok Megyéért Egészségügyi Díjat” kaptak.
* **Megvalósítandó cél:** Az egyesület tagjai fontos feladatuknak tekintik a rákbetegséggel, rákbetegekkel kapcsolatos széleskörű szemléletformálást, e betegség leküzdése, a rákbetegek életminősége javítása érdekében. Az egyesület tagjai feladatuknak tekintik a beteg emberek és családjuk segítését.

**Pályázott összeg** **100.000,- Ft**

* **részletezése:** A támogatás összegét 20 fő férfi prosztatarák szűrésére fordítanák.

**5.**

**Pályázó neve, címe: Jóreménység Klub Egyesület**

5435 Martfű, Mártírok útja 1.

**Pályázott témakör:** egészségügyi

**Pályázat rövid ismertetése:**

* **Előzménye:** A Jóreménység Klub 1994-ben alakult a daganatos betegek megsegítésére a betegség megelőzése érdekében, a Rákbetegek Országos Szövetsége támogatásával. A Klub jogutódjaként 2008-ban jött létre az egyesület, melyet a Megyei Bíróság közhasznú szervezetként vett nyilvántartásba s melynek 25 tagja van. Az elmúlt évek során részt vettek a város közéletében, fontosabb rendezvényein. Szívesen végeznek társadalmi munkát, rendszeresen szerveznek orvosi előadásokat, szűrővizsgálatokat. 2006-ban „Martfű Városért” Egészségügyi Díjat kaptak. 2008-ban pedig „Jász-Nagykun-Szolnok Megyei Egészségügyi Díjat” kaptak. Az elmúlt évi munkájuk egyik legnagyobb eredményének az országos Európa Donna naphoz való csatlakozással a nők egészsége érdekében szervezett rendezvényüket, a mellrák elleni sétát tartják.
* **Megvalósítandó cél:** Az egyesület tagjai fontos feladatuknak tekintik a rákbetegséggel, rákbetegekkel kapcsolatos széleskörű szemléletformálást, e betegség leküzdése, a rákbetegek életminősége javítása érdekében. Az egyesület tagjai feladatuknak tekintik a beteg emberek és családjuk segítését.

**Pályázott összeg:** **100.000,- Ft**

**részletezése:** A támogatást a lakosság számára szervezett

melanóma szűrés finanszírozására szeretnék fordítani.

\*\*\*

**6.**

**Pályázó neve, címe:** **Reménység Alapítvány**

5435 Martfű, Szent István tér 3.

**Pályázott témakör:** közösségteremtő, kulturális

**Pályázat rövid ismertetése:**

* **Előzmény:** A Reménység Alapítvány a martfűi református templom és közvetlen környezete felújítását hivatott szolgálni.A reformátusok idénünneplik országszerte a reformáció 500. évfordulóját, melynek keretében október 6-án a városunkba is megérkezik a Vándor Biblia. Az aradi vértanúk napja városi rendezvényünkhöz kapcsolódóan a bibliát fogadó ünnepi istentisztelet méltó lebonyolításához a templomkert felújításához igényelnek önkormányzati támogatást. **Megvalósítandó cél:** A pályázott összegből két járdát szeretnének építtetni a templomkertbe, melyek illeszkednek a főtér képébe, s melyeken a város lakossága eljuthat a templomkertben felállított városi történelmi emlékhelyeinkhez a városi megemlékezések alkalmával (október 6., október 23.).

**Pályázott összeg:** **327.850,- Ft**

* **részletezése:** A kért összegből a járda építés anyagköltségét és a munkadíjat finanszíroznák.

\*\*\*

**7.**

**Pályázó neve, címe:** **„Tehetséges Tanulókért” Alapítvány**

5435 Martfű, Május 1. út 2.

**Pályázott témakör:** közösségteremtő, kulturális

**Pályázat rövid ismertetése:**

* **Előzménye:** A „Tehetséges Tanulókért” Alapítvány hagyományainak megfelelően városi szinten évente egy alkalommal bemutatkozik a karácsonyi zenés mesejátékkal. Az eddigi előadások témája az adventi ünnepkörhöz kapcsolódtak. Fontosnak tartják, hogy a diákok, szülők és a családok ráhangolódjanak az ünnep békés, nyugodt hangulatára, annak szépségére, meghittségére. Sajnos többször nehézséget jelentett a megfelelő technikai háttér, hangosítás biztosítása.
* **Megvalósítandó cél:** Céljuk, hogy a „Mindenki Karácsonya” városi ünnepségsorozat részeként bemutatott karácsonyi mesejáték magasabb színvonalon valósulhasson meg. Ehhez mikroportokat szeretnének vásárolni, melyekkel megszűnne a szereplők helyhez kötöttsége, a színpadi koreográfia szabadabbá válhatna.

**Pályázott összeg:** **500.000,- Ft**

**Részletezése**: Csiptetős mikrofon szett, vezeték nélküli rendszer, adó- és vevőegységgel.

1 db 200.000 Ft x 3 db = 600.000 Ft,

melyhez 100.000 Ft önrészt biztosítanának.

\*\*\*

**8.**

**Pályázó neve, címe:** **Portyázó Porontyok Alapítvány**

5435 Martfű, Martos F. út 2.

**Pályázott témakör:** közösségteremtő, kulturális

**Pályázat rövid ismertetése:**

* **Előzmény:** Az Alapítvány minden nevelési évben a Játékvár Óvoda és Bölcsőde gyermekei részére szervezett kirándulások szállítási költségeit valamint képességfejlesztő- és játékeszközök vásárlását finanszírozza. Évente megszervezik a gyermeknapi programjukat, melyen az óvodások és bölcsődések teljes létszámmal részt vesznek. Tavaly továbbfejlesztették a Gyermeknapot egy olyan mozgásprogrammá, melyen a gyermekek családtagjai is részt vehetnek. Ez a hagyományos, közösségteremtő sportesemény mindenki számára kínál egyéni fejlettségi szinthez igazodó mozgásos játékot, esélyegyenlőség biztosításával közös élményekhez juttatva a gyermekeket családjaikkal együtt.
* **Megvalósítandó cél:** Közösségteremtő hagyományok ápolásához köthető „Portyázzunk együtt Martfűn – Környezetünk kottából” elnevezésű rendezvényük (kb.400fős) eszközigényének finanszírozása.

**Pályázott összeg:** **568.960,- Ft**

* **részletezése:** A rendezvény megvalósításához szükséges sporteszközök költségének támogatása.

Maxi mozgáskotta készlet:

1 db marokzsák készlet, tartózsákkal (30db, a jelmodul

karjeleinek megfelelően)

1 db jelmodul (kottalap) készlet (50db)

1 db görgős jelmodul tartó

4 db kis dobogó

2 db nagy dobogó

1 db csuklópánt készlet, tartózsákokkal (25-25 db)

1 db a dobogókra is elhelyezhető 5 elemes gerenda készlet:

1 db balos sima gerenda

1 db jobbos sima gerenda

1 db bordás gerenda

1 db lépcsős gerenda

1 db pad elem

1 db alkalmazást segítő elektronikus jegyzet

1 db demonstrációs videó vagy DVD,

melyhez 170.000 Ft önrészt biztosítanak.

\*\*\*

**9.**

**Pályázó neve, címe:** **Martfű Városi Szabadidős Kör**

5435 Martfű, Mártírok útja 1.

**Pályázott témakör:** kulturális

**Pályázat rövid ismertetése:**

* **Előzmény:** 1990 óta minden évben hagyományosan megrendezésre kerül a **NONSTOP megyei szintű vetélkedő**, ahol a martfűi középiskolán kívül még 4 középiskola diákjai (kb. 250-300 fő) vesznek részt.
* **Megvalósítandó cél:** A pályázati összegből szeretnék a rendezvényt lebonyolítani, amelyben a játékvezető díja és a résztvevők díjazása van.

**Pályázott összeg:** **120.000,- Ft**

* r**észletezése:** (Játékvezetői, program összeállítói díj: 65.000,- Ft, csapatdíjazás – minden helyezéshez – ajándékcsomag csapatonként és egyéni díjazás 55.000,- Ft. Mindösszesen: 120.000,- Ft.

**\*\*\***

**10.**

**Pályázó neve, címe:** **„Martfűi Napraforgók” Foltvarró Egyesülete**

5435 Martfű, Mártírok útja 1.

**Pályázott témakör:** közösségteremtő, kulturális

**Pályázat rövid ismertetése:**

* **Előzménye:** A csoport 20 éve működik aktívan és kitartóan. A tagok létszáma egyre nő és szakmai fejlődésük is folyamatos. Igyekeznek részt venni olyan regionális, illetve országos rendezvényeken, ahol tudásukat tudják bővíteni.
* **Megvalósítandó cél:** Céljuk, hogy szakmailag még többet tanuljanak, fejlődjenek, újabb és nehezebb technikákat sajátítsanak el. Ezért a támogatási összeget szakmai előadásra, tanfolyam díjára szeretnék fordítani, amit egy szakmai nap keretében terveznek megvalósítani. Ehhez szakmai előadót hívnának, aki elsajátíttatja a résztvevőkkel az adott technikát, valamint a munkához nélkülözhetetlen a sablonok, minták, anyagok megvásárlását szeretnék biztosítani a támogatásból.

**Pályázott összeg:** **70.000,- Ft**

* **részletezése:** az oktató megbízási díja: 40.000 Ft

anyagköltség – textília 55.000,- Ft,

melyhez 25.000 Ft önrészt biztosítanak.

\*\*\*

**11.**

**Pályázó neve, címe: Martfű Városi Nyugdíjas Egyesület**

5435 Martfű, Mártírok útja 1.

**Pályázott témakör:** egészségügyi

**Pályázat rövid ismertetése:**

**- Előzmény:** A Martfű Városi Nyugdíjas Egyesület 2013. március 6-a óta működik nyilvántartásba vett civil szervezetként. Az egyesület létszáma: 65 fő.

**-** **Megvalósítandó cél:** Az egyesület egészségmegőrző programjának része, hogy minden hónap első hétfői napján egészségnapot tartanak, melynek keretében az érdeklődők számára vérnyomás és vércukorszint mérést végeznek. A szükséges vércukormérő csík, vérvételi lándzsa, fertőtlenítő szer vásárlásához, a program lebonyolításához szükséges egyéb eszközök beszerzéséhez kérnek támogatást.

.

**Pályázott összeg:** **42.838,- Ft**

**- részletezése:** Clarasept 250 ml fertőtlenítő: 823,- Ft

Ideál tesztcsík: 6x50db 16.235,- Ft

Vérvételi lándzsa: 2x200 db-os 19.730,- Ft

AA elem 10db 1.050,- Ft

20db üvegpohár: 250Ft/db 5.000,- Ft

**Összesen: 42.838,- Ft**

**\*\*\***

**12.**

**Pályázó neve, címe: Martfűi Ifjúsági Csoport**

5435 Martfű, Mártírok útja 1.

**Pályázott témakör:** közösségteremtő, kulturális

**Pályázat rövid ismertetése:**

**- Előzmény:** Az egyesület 2015 novemberében alakult, hogy a helyi könnyűzenészeket, extrém sportolókat és a fiatalságot segítse, érdekeiket képviselje. Az önkormányzattól bérelt termekben az elmúlt évben zenei tevékenységüket folytatni tudták, illetve a pályázatok és egyéni adományok folytán több zenei estet szerveztek és szerveznek. Ezzel a programmal lehetőséget adnának a helyi népművészek bemutatkozására is, lehetőséget biztosítva a fiataloknak, hogy megismerjék tevékenységüket.

**-** **Megvalósítandó cél:** Az egyesület 2 napos zenei fesztivál szervezését tervezi, amelynek keretében az érdeklődők megismerkedhetnének az alternatív népzenével és rockzenével, továbbá lehetőséget biztosítanak a tánc számára.

**Pályázott összeg:** 8**0.000,- Ft**

**- részletezése:** Hangosítás, fellépési díjak: 40.000 Ft

szerzői jogdíj: 32.840 Ft

reklám költségek, plakátok: 17.160 Ft

melyhez 20.000 Ft önrészt biztosítanak.

**\*\*\***

**13.**

**Pályázó neve, címe:** **A Martfűi Középiskoláért Alapítvány**

5435 Martfű, Gesztenye sor 15.

**Pályázott témakör:** közösségteremtő, kulturális

**Pályázat rövid ismertetése:**

* **Előzmény:** A Martfűi Középiskoláért Alapítvány rendszeresen támogatja a Szolnoki Szolgáltatási Szakképzési Centrum Martfűi Damjanich János Szakképző Iskolája, Gimnáziuma és Kollégiuma kulturális, sport és közösségteremtő programjait. Több éve támogatja az iskola szakmai programjait. Az alapítvány segítségével sikerül osztálykirándulásokat, tanulmányi és szakmai kirándulásokat szervezni. A tanulóik zöme szerény anyagi körülmények között él, és az alapítvány segítsége nélkül nem tudnának ezeken a programokon részt venni. Az alapítvány saját forrásaiból is igyekszik támogatni az iskolai programokat, de mivel az alapítvány bevételei zömében szülői felajánlásokból és támogatásokból tevődik össze, a szülők szerény anyagi háttere miatt ezek a bevételek folyamatosan csökkennek. Ezért az alapítványnak szükséges máshonnan is támogatást szerezni.
* **Megvalósítandó cél:** Egy több napos szakmai kirándulás lebonyolítása, melyen elsősorban a szakmai képzésben résztvevő tanulók vesznek részt (eladók, bőrdíszművesek, cipőkészítők, ügyviteli titkárok, szoftverfejlesztők és számítógép szerelők). A kirándulás során a szakmákhoz kapcsolódó, a könnyűipar területén működő üzemeket, és kereskedelmi egységek logisztikai központjait látogatnák meg. A diákok saját maguk finanszírozzák a szállásköltségüket.

**Pályázott összeg:** 1**50.000,- Ft**

* **részletezése:** A több napos szakmai kirándulás lebonyolításához szükséges

utazási költség támogatása, melyhez 150.000 Ft önrészt

biztosítanak .

\*\*\*

**14.**

**Pályázó neve, címe:** **Tisza Cipőgyár HE**

5435 Martfű, Tiszaparti út 3.

**Pályázott témakör:** közösségteremtő, kulturális

**Pályázat rövid ismertetése:**

* **Előzmény:** A Tisza Cipőgyár Horgászegyesületet a Tisza Cipőgyár dolgozóinak összefogásával 1951-ben alapították a horgászsport fejlesztésére, népszerűsítésére, valamint a természet szeretetére és védelmére való nevelés, ismeretterjesztés biztosítására.
* **Megvalósítandó cél:** Az augusztus 20-i városi programhoz kapcsolódóan a civil szervezet által megvalósítandó ismeretterjesztő előadás, valamint az egész évben biztosított, az oktatási intézmények igényei alapján lebonyolítandó környezet, természet- és állatvédelemmel foglalkozó tájékoztató programoknak a megvalósításához, valamint az egyesület kötelező nyilvántartási, engedélykiadási, elektronikus levelezési feladatainak ellátásához 1 db Lenovo IdeaPad 110 notebook vásárlása.

**Pályázott összeg:** **100.000,- Ft**

* **részletezése:** 1 db Lenovo IdeaPad 110 notebook vásárlása,
* melyhez 29.337 Ft önrészt biztosítanak.

\*\*\*

**15.**

**Pályázó neve, címe: Martfűi Városszépítő Egyesület**

5435 Martfű, Kassák Lajos út 20.

**Pályázott témakör:** közösségteremtő, kulturális

**Pályázat rövid ismertetése:**

* **Előzmény:** Az Egyesület 2009. március 4-én alakult. Az Egyesület közhasznú szervezetként működik. a közhasznú tevékenységet elsősorban kulturális tevékenység, természetvédelem, műemlékvédelem, ár- és belvízvédelem ellátáshoz kapcsolódó tevékenység keretében látja el. A Martfűi Városszépítő Egyesület Martfű „zöldarculatának” szebbítésén fáradozik évek óta, bevonva a munkába a társasházak lakóit, valamint a középiskolásokat, a „zöld sátor”-ban lebonyolított programok segítségével.
* **Megvalósítandó cél:** Az elhasználódott „zöld sátor” vásárlása, ahol - védve az időjárástól – felnőtteknek és gyerekeknek – szemléletformáló foglalkozásokat tarthatnak, feladatlapokat töltethetnek ki, oktató filmeket vetíthetnek az érdeklődőknek.

**Pályázott összeg:** 120.000,- Ft

* **részletezése:** zöld sátor vásárlása
* Beszerzési ár (áru + szállítási költség): 178.900+3500= 182.400Ft, melyhez saját forrásként: 62.400 Ft-ot biztosítanak.

\*\*\*

**16.**

**Pályázó neve, címe:** **BALANCE Művészeti Egyesület**

5435 Martfű, Mártírok út 4.

**Pályázott témakör:** közösségteremtő, kulturális

**Pályázat rövid ismertetése:**

* **Előzmény:** A Balance Művészeti Egyesület keretein belül jelenleg 34 növendék tanul táncművészetet, 6 csoportban. A növendékek több éve dolgoznak, hogy a megyei és országos versenyeken helyt álljanak, hogy minél jobb eredményeket érjenek el, hogy a városi rendezvényeken sikeresen szerepeljenek.
* **Megvalósítandó cél:** Az egyesület szeretne több versenyre eljutni, az ehhez szükséges nevezési díj, és az egységes megjelenéshez szükséges egyen pólók megvásárlásához kérik a támogatást.

**Pályázott összeg:** **257.000,- Ft**

* **részletezése:** nevezési díj: 109.000 Ft
* egyen pólók vásárlása: 148. 000 Ft (4000Ft/db, 37x4.000 =

148.000 Ft)

\*\*\*